**HANKELEPING NR …**

Käesoleva lepingu (edaspidi leping) on sõlminud **Riigimetsa Majandamise Keskus** (edaspidi nimetatud tellija), registrikood …, keda … alusel esindab …, ühelt poolt,

ja

**…** (edaspidi nimetatud täitja), registrikood …, keda … alusel esindab… teiselt poolt,

ühiselt nimetatud pool või pooled,

#### tellija poolt läbiviidud riigihanke „Riigiabi analüüs“ (riigihanke viitenumber 285281, tellija DHS-i nr 1-47/\_\_\_\_) tulemusena alljärgnevas.

**1. Lepingu dokumendid**

1.1 Lepingu dokumendid koosnevad lepingust, lepingu sõlmimisel olemasolevatest lepingu lisadest ja pärast lepingu sõlmimist poolte poolt alla kirjutatud lepingu dokumentide muudatustest, täiendustest ja lisadest.

1.2 Lepingu sõlmisel on lepingul järgmised lisad:

1.2.1 Lisa 1 – tehniline kirjeldus koos lisadega,

1.2.2 Lisa 2 – täitja pakkumus.

1.3 Käesolev leping koos lisadega, mis on lepingu lahutamatud osad, moodustavad ühtse ja tervikliku lepingu (edaspidi leping).

**2. Lepingu ese**

2.1 Lepingu esemeks on \_\_\_\_\_ (edaspidi tööd).

2.2 Tööd teostatakse vastavalt lisale 1 tehniline kirjeldus.

2.3 Täitja teostab lisaks lepingus, hanke alusdokumentides ja pakkumuses sätestatud töödele ja tegevustele kõiki tegevusi, mis on vajalikud lepingu dokumentides nimetatud eesmärkide saavutamiseks ning mis on tavapärased sellist liiki tööde puhul.

**3. Tellija õigused ja kohustused**

3.1 Tellijal on õigus:

3.1.1 igal ajal esitada küsimusi ja saada vastuseid töö teostamise sisendite, väljundite, töö ajakava ja muude töö teostamist puudutavate asjaolude kohta;

3.1.2 osaleda töö ajakava koostamisel ning prioriteetide seadmisel;

3.1.3 saada kirjalikku taasesitamist võimaldavas vormis ülevaateid töö käigu kohta ja teavet töö käigus kogutud dokumentide ja teabe kohta;

3.1.4 tugineda töö või selle muudatuste nõuetele mittevastavusele ka mõistliku aja jooksul pärast tööde vastuvõtmist ning seda ka juhul, kui tellija oleks võinud tööde mittevastavuse avastada ka tööde teostamise käigus või üleandmisel ja vastuvõtmisel.

3.2 Tellijal on kohustus:

3.2.1 anda täitjale kogu vajaminev dokumentatsioon ja teave töö teostamiseks;

3.2.2 teha täitjaga igakülgselt koostööd lepingu eesmärgi saavutamiseks;

3.2. tasuda nõuetekohaselt teostatud tööde eest vastavalt lepingule.

**4. Täitja õigused ja kohustused**

4.1 Täitjal on õigus:

4.1.1 saada tellijalt informatsiooni, dokumente ja teavet, mis on vajalik ja asjakohane lepingu täitmiseks;

4.1.2 saada tellijalt tagasisidet töö käigu, ajakava ja töö prioriteetide osas;

4.1.3 saada tasu nõuetekohaselt teostatud tööde eest.

4.2 Täitjal on kohustus:

4.2.1 teostada töö hankelepingus sätestatud tingimustel ja tähtaegadel ning lepingus kokkulepitud tasu eest;

4.2.2 informeerida tellijat viivitamatult töö teostamise takistustest;

4.2.3 esitada tellijale tööde kirjaliku dokumentatsiooni ja töö teostamise käigus kogutud andmed jm dokumentatsiooni ja teabe, kokkulepitud tähtaegadel ja korras;

4.2.4 tagada kõigi täitja meeskonna liikmete sõltumatuse ja huvide konflikti kontrolli. Juhul, kui töö käigus peaks ilmnema huvide konflikt või muu sarnane täitja meeskonna liikme sõltumatust kahtluse alla seadev asjaolu, teavitab täitja tellijat sellest viivitamatult ning tagab meeskonna liikme välja vahetamise samaväärse kvalifikatsiooniga sõltumatu tippspetsialisti vastu;

4.2.5 samaaegselt tellijale eelanalüüsi ja lõpparuande dokumentide edastamisega lepingu punkti 4.2.3 mõttes, edastatakse dokumendid teadmiseks ka Kliimaministeeriumi ja Rahandusministeeriumi kaasatud spetsialistidele (kontaktandmed toodud punktis 8.2);

4.2.6 hoida konfidentsiaalsena töö teostamisel kogutud tellijat puudutavat informatsiooni, mis ei ole avalik teave.

**5. Konfidentsiaalsuskohustus**

* 1. Täitja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.
  2. Olenemata sellest, mis vormis see on esitatud, loetakse konfidentsiaalseks informatsiooniks:
     1. täitjale ükskõik missugune töö teostamisel teada saanud teave, mis võib kolmandatele isikutele avaldatult kahjustada lepingus seatud eesmärgi täitmist;
     2. muu teave, mis on tellija poolt tunnistatud asutusesiseseks kasutamiseks või mille konfidentsiaalsust nõuab seadus või mille kohta on tellija teatanud, et tegemist on konfidentsiaalse informatsiooniga või mille kohta täitja peaks põhjendatult arvama, et teine pool peab seda konfidentsiaalseks või mis ei ole kolmandatele isikutele õiguspäraselt konfidentsiaalsuskohustuseta kättesaadav ning on täitjale teatavaks saanud lepingu või poolte vahel sõlmitud muu kokkuleppe ettevalmistamise, täitmise või rikkumise tõttu.
  3. Konfidentsiaalset informatsiooni, mis saab täitjale teatavaks elektrooniliselt või muul viisil kirjalikult, võib salvestada, paljundada või (elektrooniliselt) kopeerida ainult lepingus või tulevikus sõlmitavates lepingutes fikseeritud eesmärkide täitmiseks. Tellija nõudel peab täitja viivitamata tagastama või hävitama konfidentsiaalse informatsiooni, kui pooled ei lepi kokku teisiti.
  4. Täitja ei avalda konfidentsiaalset informatsiooni kolmandatele isikutele ning teeb kõik endast oleneva, et konfidentsiaalne informatsioon ei satuks kolmandate isikute valdusesse. Konfidentsiaalse informatsiooni avaldamine kolmandatele isikutele võib toimuda ainult seaduses otseselt ettenähtud juhtudel või tellija eelneval kirjalikul nõusolekul. Käesolev konfidentsiaalsusnõue ei laiene poolte pankadele, juriidilistele nõustajatele ja audiitoritele, kindlustusandjatele ega täitja ülemaailmsesse võrgustikku kuuluvatele juriidilistele isikutele või seltsingutele, alltäitjatele või teenusepakkujatele, kes on seotud konfidentsiaalsuskohustusega.
  5. Täitja kohustub kasutama konfidentsiaalset informatsiooni ainult lepingu eesmärkide täitmiseks. Konfidentsiaalsuskohustuse rikkumine ei ole õigusaktides ettenähtud juhtudel lepingut puudutava informatsiooni avaldamine selleks õigustatud riigi- ja valitsusasutustele.
  6. Täitja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
  7. Täitja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
  8. Kui täitja ei täida käesolevas punktis kokku lepitud kohustust, on tegemist täitja poolse lepingu olulise rikkumisega. Iga rikkumise korral on tellijal õigus nõuda lepingu rikkumisega tekitatud kahju hüvitamist täies ulatuses.
  9. Konfidentsiaalsuskohustuse rikkumise korral kohustub täitja rakendama kõiki mõistlikke abinõusid tellijale tekitatud kahju vähendamiseks.

1. **Autoriõigused**
   1. Töö omandiõigus ja töö teostamise raames loodud täitja autoriõigusega teoste varalised õigused lähevad ilma ajaliste või geograafiliste piiranguteta töö üleandmise-vastuvõtmise akti mõlemapoolse allkirjastamise hetkel üle tellijale.
   2. Täitja annab tellijale tagasivõetamatu ainulitsentsi töö või selle osa kasutamiseks, muutmiseks, teosele lisade lisamiseks ja teosest tuletatud teoste tegemiseks tellija enda tarbeks.
   3. Kõik töö käigus saadud, koostatud või kogutud andmed ning muud materjalid (näiteks küsimustikud, juhendid, lisaandmed) kuuluvad tellijale. Pärast töö valmimist annab täitja kõik andmed ja materjalid tellijale üle või hävitab need.
2. **Tööde vastuvõtmine, tasu maksmine**
   1. Tööde vastuvõtmisel allkirjastavad pooled iga üleantava töö kohta üleandmise-vastuvõtmise akti. Aktis peavad olema märgitud teostatud tööd ja väljamaksmisele kuuluv summa ilma käibemaksuta.
   2. Täitja esitab arve pärast tööde üleandmise-vastuvõtmise akti mõlemapoolset allkirjastamist elektrooniliselt e-arvete keskuse kaudu. Tellija tasub arve 21 päeva jooksul alates arve esitamisest.
   3. Tellija kohustub tasuma töö eest kokku ………. (summa sõnadega) eurot, mis sisaldab kõiki kulusid ja makse, muuhulgas ka kõiki intellektuaalomandiga seotud tasusid, kui need kohalduvad ning millele lisandub käibemaks kehtivas määras.

1. **Poolte esindajad**
   1. Tellija esindaja(d) töö teostamise juhendamisel, täitjale vajaliku informatsiooni andmisel, töö kvaliteedi kontrollimisel ja töö vastuvõtmisel on …………………………, tel: …………, e-posti aadress …………….
   2. Töö tulemitega jooksvalt tutvumiseks (ja kooskõlastatult tellijaga täitjale tagasiside andmiseks) on tellija poolel sõltumatute asjatundjatena kaasatud:
      1. Kliimaministeeriumi esindaja: …………………………, tel: …………, e-posti aadress …………….
      2. Rahandusministeeriumi esindaja: …………………………, tel: …………, e-posti aadress …………….
   3. Täitja esindaja(d) on ……….. ……….. tel: ………………, e-posti aadress ……………….
   4. Pooled on kohustatud kirjalikult teatama oma nime, juriidilise aadressi, kontaktnumbrite (telefoni, e-posti aadressi), pangarekvisiitide, kontaktisiku või mõne muu olulise rekvisiidi muutumisest viie päeva jooksul muudatuse toimumisest arvates. Vastasel korral on õigus eeldada, et kõik varem teada antud poolte rekvisiidid kehtivad ja nende kohaselt saadetud teated on pooled kätte saanud.
2. **Poolte vastutus**
   1. Kui üks pool rikub lepingut, võib teine pool kasutada kõiki seadusest tulenevaid õiguskaitsevahendeid ulatuses, milles ei ole lepingus teisiti kokku lepitud.
   2. Kui üks pool on lepingu rikkumisega tekitatud kahju teisele poolele või kolmandatele isikutele, on kahju kohustatud hüvitama selle tekitanud pool.
   3. Pooled kohustuvad hoidma konfidentsiaalsena töö teostamisel poolele avaldatud teabe, mis ei ole avaliku teabe seaduse kohaselt avalik teave.
   4. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjustab poolest mitteolenev ja poole tahtele mittealluv ettenägematu olukord või sündmus (vääramatu jõud). Vääramatu jõu asjaoludest kohustuvad pooled viivitamatult kirjalikult teist poolt teavitama.
3. **Teadete edastamine**
   1. Lepinguga seotud teated edastatakse kirjalikku taasesitamist võimaldavas vormis ehk e-kirja teel lepingus märgitud e-posti aadressidele. Kontaktandmete muutusest on pool kohustatud koheselt informeerima teist poolt.
   2. Pooled kohustuvad teineteist teavitama mistahes lepinguga seotud olulistest asjaoludest, mille vastu teisel poolel on äratuntav huvi.
   3. E-kirja teel edastatud teated peetakse kätte saaduks alates teate edastamisele järgnevast tööpäevast.
   4. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument.
4. **Lepingu kehtivus** 
   1. Leping jõustub selle mõlemapoolse allkirjastamise hetkel ja lõppeb pärast mõlema lepingupoole kõigi sellest lepingust tulenevate kohustuste täitmist, kuid mitte hiljem kui 90 päeva möödudes alates hankelepingu sõlmimisest.
   2. Tellija võib lepingu igal ajal olenemata põhjusest 30-päevase etteteatamistähtajaga üles öelda. Sellisel juhul on tellija kohustatud tasuma täitjale lepingu ülesütlemise momendiks faktiliselt tehtud töö eest.
   3. Täitja võib Lepingu ennetähtaegselt üles öelda, kui tellija on oluliselt lepingut rikkunud või, kui tellijast tuleneval põhjusel ei ole lepingu eesmärgi saavutamine võimalik.
   4. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist (nt konfidentsiaalsuskohustus, kokkulepped intellektuaalse omandi õiguste osas jms).
   5. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandatele isikutele ilma teise poole eelneva kirjaliku nõusolekuta.
   6. Tellijal on õigus leping ühepoolselt üles öelda, kui täitja poolt lepingu täitmisel kasutatavatel isikutel puudub hankedokumentides või õigusaktides nõutud kutsetase ning täitja ei suuda nõutud tasemele vastavaid isikuid mõistliku aja jooksul asendada. Lepingu ülesütlemisel käesolevas punktis kirjeldatud asjaoludel täitja kulutusi ei hüvitata.
5. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
   3. Leping on allkirjastatud digitaalselt.
6. **Poolte rekvisiidid:**